Ass-nni mi yezggen yiḍ ; fell-as yecrew yiḍes ; terra ger yifassen-is aɣmis tebda deg-s taɣuri. Asebter yetti ɣef gma-s armi tuweḍ ɣer usebter wis ukkuẓ ideg tufa yiwet n teɣri i ɣer tesmed allen-is d wallaɣ-is. tiɣri, tessawal : « Azul i d-yeffɣen si tegrest n wul i kra n win neɣ tin ara yeɣren izen-agi ara iyi-ifsin ahat axellal. Axellal yennḍen fell-i am yired iḥeslen deg uɣerbal. Axellal ahat ara yessersen tabuciḍant yeglan s tsegzewt d temlel. Axellal, ahat ara yeglun s tnifift d uhaji n yillel. Axellal n tujjya ara isejjin mmi n tasa Hilal. Ha-t-an mmi, yențer deg yir addad ideg yemḍel. Ma ulac win ara as-id-yefken afus n tallelt ; rruḥ-is, ur yettɛețțil. Hilal, yessiweḍ mraw țam n yiseggasen. Yuḍen tigeẓẓal-is di snat, Imejjayen, nnan-d yezmer ad yidir ma teẓẓam-as tigeẓẓelt tuɣdimt. Ihi ,ad d-ssiwleɣ i win ara yawsen mmi n tafat s yiwet n tgeẓẓelt-is deg wakkud ideg nekk ad as-buddeɣ 400 n yimelyan yerna ad as-aɣeɣ axxam ara yersen ɣef yisem-is. Ha-ta-an, ğğiɣ-n uțțun n usiwel-iw i win iran ad iyi-d-yessenz tigeẓẓelt-is i mi.